Mandag formiddag blev Hjørring Kommunes beredskab kaldt ud til et gylleudslip på en mark ved Baggesvognsvej i Sindal. To steder løb gyllen ned i en nærliggende afvandingsbæk. De to oprindelige udslip blev hurtigt stoppet, men i løbet af eftermiddagen er der fundet yderligere to til tre steder, hvor den spredte gylle er på afveje. Det fortæller indsatsleder Jesper Ludvigsen. Der er blevet spredt gylle på flere marker i området, og via flere bække fra markerne er der nu chance for, at der kan løbe gylle ned i den nærliggende afvandingsbæk. Landmanden arbejder stadig med at bygge volde med en gummiged, for at dæmme op for udslippet. Samtidig er Hjørring Kommunes miljøfolk endnu på stedet. Gyllen løber ned i bækken i steder for at trække ned i jorden, fordi markerne stadigvæk er frosne.
Hjørring Kommunes Miljøafdeling fandt mandag eftermiddag yderligere to til tre steder, hvor gyllespredningen var gået galt for en landmand ved Sindal.